b'\n_START_ARTICLE_\nTerrier de Yorkshire\n_START_SECTION_\nOrigen de la ra\xc3\xa7a\n_START_PARAGRAPH_\nA pesar del seu port aristocr\xc3\xa0tic, sembla que prov\xc3\xa9 de la selecci\xc3\xb3 que van fer els miners de Leeds, a Yorkshire, que buscaven un gos petit, "econ\xc3\xb2mic", i de f\xc3\xa0cil manteniment que s\'ajust\xc3\xa9s a la seva economia i als continus despla\xc3\xa7aments que havien de realitzar, i el feien servir per a ca\xc3\xa7ar rates. El reconeixement oficial de la ra\xc3\xa7a es va produir el 1898 pel Kennel Club angl\xc3\xa8s.\n_START_SECTION_\nCria i encreuament\n_START_PARAGRAPH_\nEs recomana sempre per a la cria, mascles i femelles similars en el seu fenotip, buscant exemplars destacats pels seus \xc3\xa8xits i lliures de tares o desviacions que s\'especifiquen en l\'est\xc3\xa0ndard racial, per obtenir exemplars els m\xc3\xa9s homogenis possibles. _NEWLINE_Tots dos reproductors han de ser aptes per la cria, tenint el mascle capacitat per si sol de realitzar les muntes i la femella capacitat per poder gestar i alletar la ventrada sense que la seva vida corri perill. _NEWLINE_La creen\xc3\xa7a que el mascle ha de ser una mica m\xc3\xa9s petit que la femella per facilitar la gestaci\xc3\xb3 de la femella o el part \xc3\xa9s \xc3\xbanicament una dita popular falsa, ja que els fetus es desenvoluparan al ventre de la mare, en funci\xc3\xb3 a la capacitat i de la mida de la mateixa femella, el seu desenvolupament tindr\xc3\xa0 lloc despr\xc3\xa9s del seu naixement. _NEWLINE_\xc3\x89s important realitzar un seguiment veterinari a la femella durant la seva gestaci\xc3\xb3, igual que donar una dieta adequada, un dels perills que es produeixen durant la gestaci\xc3\xb3 \xc3\xa9s quan es d\xc3\xb3na el que s\'anomena "S\xc3\xadndrome de cadell \xc3\xbanic", ja que de vegades es desenvolupa m\xc3\xa9s del desitjat i si pot plantejar gran dificultat per al part, de manera que es pot plantejar fer una ces\xc3\xa0ria programada. _NEWLINE_Hem d\'intentar que tingui la mida suficient per poder tirar la seva prole endavant, desestimant femelles amb una mida o pes redu\xc3\xaft, es recomana no exposar a criar exemplars de menys de 2 kg, els seus cadells en pocs dies arribaran a una mida considerable, que poden provocar a la mare greus problemes. _NEWLINE_En aquesta com en qualsevol altra ra\xc3\xa7a, la cria s\'ha d\'exercir de forma responsable i amb l\'\xc3\xbanic \xc3\xa0nim de mantenir i millorar la ra\xc3\xa7a.\n_START_SECTION_\nTemperament\n_START_PARAGRAPH_\nEs tracta d\'un gos eixerit, amb car\xc3\xa0cter i molt intel\xc2\xb7ligent. Una mica primmirat a vegades i amb un lladruc molt agut. Temperament t\xc3\xadpicament terrier: vivacitat, intel\xc2\xb7lig\xc3\xa8ncia, eleg\xc3\xa0ncia i rapidesa de moviments._NEWLINE_\xc3\x89s un excel\xc2\xb7lent animal de companyia. T\xc3\xa9 les caracter\xc3\xadstiques de valor i tenacitat pr\xc3\xb2pies dels terriers, i la seva mida petita li fa ser molt manejable. Sap comunicar els seus sentiments i intencions. No li agrada estar sol. _NEWLINE_El Yorkshire t\xc3\xa9 molt potenciat l\'instint de protecci\xc3\xb3 positiu per estimular en els humans una actitud favorable cap a ells. \xc3\x89s un gos d\'una gran vivacitat i intel\xc2\xb7lig\xc3\xa8ncia que pot arribar a intuir l\'estat d\'\xc3\xa0nim del seu amo. \xc3\x89s molt fidel per\xc3\xb2 t\xc3\xa9 un temperament una mica coratj\xc3\xb3s (donat el seu passat de ca\xc3\xa7ador de rosegadors) i sol tornar-se capritx\xc3\xb3s i desobedient quan est\xc3\xa0 excessivament consentit. \xc3\x89s un gos i, com tots, necessita exercici f\xc3\xadsic, tot el que se li pugui donar (en relaci\xc3\xb3 amb les seves capacitats). Es pot tenir a casa com qualsevol altra mascota per\xc3\xb2 ells prefereixen llocs amplis i ventilats. A m\xc3\xa9s sol tenir molt bona relaci\xc3\xb3 amb nens i gent gran. \xc3\x89s un bon guardi\xc3\xa0 i protegeix molt\xc3\xadssim al seu amo. Algun tipus de "Yorkie" sol tenir molta por quan coneix a una persona nova, s\xc3\xb3n molt t\xc3\xadmids al principi per\xc3\xb2 a poc a poc perden la por i es tornen m\xc3\xa9s confiats i en\xc3\xa8rgics. Tamb\xc3\xa9 \xc3\xa9s un gos ca\xc3\xa7ador de manera que es pot continuar utilitzant com a gos de ca\xc3\xa7a menor, perqu\xc3\xa8 gr\xc3\xa0cies a la seva mida pot entrar perfectament en un niu de conill i atrapar la presa.'